CELEX: 62020TN0529
Language: et
Date: 2020-08-21 00:00:00
Title: Kohtuasi T-529/20: 21. augustil 2020 esitatud hagi – LR versus EIP

12.10.2020   
            
            
               ET
            
            
               Euroopa Liidu Teataja
            
            
               C 339/30
            
         
      21. augustil 2020 esitatud hagi – LR versus EIP
      (Kohtuasi T-529/20)
      (2020/C 339/38)
      Kohtumenetluse keel: hispaania
      
         Pooled
      
      
         Hageja: LR (esindaja: advokaat Á. Gómez de la Cruz Pérez)
      
         Kostja: Euroopa Investeerimispank (EIP)
      
         Nõuded
      
      Hageja palub Üldkohtul:
      
                  —
               
               
                  tühistada kostja 9. jaanuari 2020. aasta otsus, millega jäeti rahuldamata hageja taotlus maksta talle ümberasumistoetust seoses sellega, et ta kolis pärast kostjaga teenistussuhte lõppemist paika, kus asub tema huvide kese, ning 15. mai 2020. aasta otsus, millega jäeti rahuldamata vaie, mille hageja 9. jaanuari 2020. aasta otsuse peale 19. veebruaril 2020 esitas.
               
            
                  —
               
               
                  tühistada kostja 15. mai 2020. aasta otsus, millega jäeti rahuldamata hageja 19. veebruari 2020. aasta taotlus tunnustada tema õigust ümberasumistoetusele, juhul kui Euroopa Liidu Üldkohus või Euroopa Kohus otsustavad, et selline õigus on hagejatel kohtuasjas T-387/19: DF ja DG vs. EIP.
               
            
                  —
               
               
                  kohustada kostjat maksma ümberasumistoetust, millele lisandub kuni summa täieliku tasumiseni viivis, mis arvutatakse Euroopa Keskpanga kehtestatud määra alusel, millele lisandub kaks protsendipunkti.
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimese väite kohaselt on ilmselgelt rikutud õigusnormi.
                  
                              —
                           
                           
                              Hageja väidab sellega seoses, et EIP haldusnormide artikli 13 lõikes 1 sätestatud erandile alates 2017. aastast antud uue tõlgendusega rikutakse ilmselgelt õigusnormi ning see on vastuolus ka EIP enda haldusaktidega.
                           
                        
            
                  2.
               
               
                  Teise väite kohaselt on rikutud töötajate esindajatega konsulteerimise kohustust.
                  
                              —
                           
                           
                              Hageja väidab sellega seoses, et uus tõlgendus tähendab varjatud õigusloomemenetlust, mille on kehtestanud ebapädev organ vormi- ja menetlusnõudeid järgimata ning töötajate esindajatega konsulteerimata.
                           
                        
            
                  3.
               
               
                  Kolmanda väite kohaselt on rikutud proportsionaalsuse põhimõtet, omandatud õiguste põhimõtet ja õiguspärase ootuse põhimõtet ning puudub üleminekukord.
               
            
                  4.
               
               
                  Neljanda väite kohaselt on rikutud diskrimineerimiskeelu põhimõtet.
               
            
                  5.
               
               
                  Viienda väite kohaselt on rikutud hoolitsemiskohustust ja hea halduse põhimõtet.